Skautský zbor JPII. v Trnave

Veľký lov vĺčat a výprava vydier
2015-06-27 09:30 - 19:00 (Europe/Helsinki)
Ahojte vĺčatá a vydry.
Skautský rok sme síce už parádne ukončili, ale nás do prázdnin čaká ešte jedno dobrodružstvo. Pôjdeme spolu na Veľký lov a výpravu na Veľkú Homolu nad Modrou.

Stretneme sa v sobotu 27. 06. 2015 o 09:30h pred kostolom na Kopánke, ul. J. Hlubíka. Doprava do miesta určenia bude autami.
So sebou si treba vziať jedlo a pitie na celý deň, pretože sa vrátime až vo večerných hodinách medzi 18:00 a 19:00h. Ďalej si zoberte zápisník, pero, uzlovačku a vydry nezabudnite ani na náhrdelník s pazúrmi. Oblečte sa podľa počasia a nezabudnite ani na nepremokavú vrchnú bundu alebo pršiplášť, keby sa počasie zhoršilo. Po ceste na Veľkú Homolu si nájdeme miesto, kde budeme opekať, takže si vezmite aj niečo na opekanie.
Pre rodičov: Výlet sa bude konať len za priaznivého počasia. V prípade dažďa mokrý program nechystáme. Otcovia, ste takisto srdečne pozvaní ísť opäť niečo zažiť so svojimi synmi.
Tešíme sa na Vás!
Akela, Múdry Dub, Baghíra, Kaa, Balú a Rikki Tikki Tavi.

Ukončenie skautského roka
2015-06-14 10:45 - 19:00 | Splavma, Osada 1, Nová Dedinka, 900 29, Slovenská republika
Skautský rok sa nám pomaly blíži ku koncu, ale dobrodružstvo nekončí…
… a preto poďme si vychutnať tento akčný deň!
vydry, vĺčatá, skauti, roveri a strážkyne, rodičia a súrodenci, kamaráti = jedna rodina 😉
Ako to bude prebiehať?
Začíname o 11:00 spoločnou – „zborovou“ sv. omšu u jezuitov v Trnave aj spolu s ostatnými veriacimi (je to tradičná nedeľná „detská jedenástka“ v jezuitskom kostole). My členovia zboru, rodičia a súrodenci príďme dostatočne v predstihu (odporúčame o 10:45), aby sme si pekne pospolu posadali v predných laviciach. Budeme tak tvoriť jeden celok a deťom nič neunikne zo scénky, ktorú pre ne zahráme počas homílie.
(Niekoľko rodín, roverov a strážkyň sa chceme zapojiť do modlitbovej akcie 7VRCHOV. Títo sa stretneme už o 9:30 pri Bernolákovej bráne. Dĺžka trasy je cca 3,5 km, čo bude pre nás s deťmi približne 60 minút. Okruh zahŕňa prechod okolo hradieb týmito miestami a ulicami: Bernolákov sad – Ružový park – Kollárova – Hlboká – Rybníkova – Zelený kríček – Bernolákov sad. Radi privítame aj ďalších.)
Po sv. omši vyrážame do prírody, ku pokojnému miestu na Malom Dunaji v blízkosti obce Nová Dedinka za Sencom – viď nižšie Google-mapa. Presun bude individuálne autami. Odporúčaná trasa je po starej bratislavskej ceste cez Senec, vo Veľkom Bieli sa odbočuje doľava na Novú Dedinku. V obci Nová Dedinka treba prejsť po hlavnej ceste až na jej koniec a hneď odbočiť doprava na Bernolákovo. Na tejto ceste sa asi po kilometri odbočuje pred mostom doľava na odbočku, v ktorej je značka „Zákaz vjazdu“. Ďalej viď nižšie fotky s popisom 😉
A čo nás tam čaká?
Piknik, hry, táborák, ukončenie roka a kánojky!
Piknik bude spoločne na lúke z vlastných prinesených zásob. Môžeme sa navzájom ponúkať dobrotami a robiť si takto ochutnávky medzi sebou 😉 Je možnosť aj opekať pri ohnisku.
Bude pripravených niekoľko jednoduchých a zábavných hier pre všetkých. Ale bude aj dostatok času poobzerať si okolie, oddychovať, zahrať si vlastné hry z domu – prineste si aj svoje obľúbené športové náčinie ako lopty, badminton, lietajúci tanier…
Pri ukončení roka sa na spoločnom nástupe „obzrieme“ za našim naplneným rokom.
V spolupráci s požičovňou kánoe SPLAV MA tiež ponúkneme malý vodácky program 😉 Niektorí nemáte skúsenosti na vode? Vybrali sme miesto s takmer stojatou vodou, odborná pomoc a vesty sú samozrejmosťou, zostavíme aj niekoľko katamaránov (spojením dvoch kánoe, pre väčšiu stabilitu plavidiel), aby ste sa cítili bezpečnejšie a mohli sa tešiť z krásneho okolia lužných lesov. Program bude pripravený tak, aby bol vhodný aj pre rodiny s malými deťmi.
Na záver nás čaká táborák a „čerešnička na torte“ – minisplav 3km pre rodiny, ktoré budú mať záujem.
Končiť budeme orientačne o 18:30 hod (plus minisplav vrátane návratu na lúku cca na 1hodinu).
Všetci ste srdečne pozvaní zažiť to spolu, tešíme sa na vás!
Vojto, Matej a vaši oddieloví vedúci
PS: V prípade zlého počasia (“mokrý variant”) budeme po sv. omši pokračovať v skautskej klubovni Fortuna na Františkánskej 34.
PS2: Pre uľahčenie orientácie na ceste medzi Novou Dedinkou a areálom ponúkame fotky (popisok je vidieť po nadídení myšou na fotku alebo po nakliknutí-zväčšení fotky).

Dobrovoľníci deťom 2015 na Trojičnom námestí
2015-06-01 09:00 - 18:00
Už dvanásty ročník podujatia plného hier a súťaží pod názvom Dobrovoľníci deťom sa uskutoční v pondelok 1. júna 2015 od 9. hodiny na Trojičnom námestí.
Na príprave tohto podujatia, ktoré sa v uplynulých rokoch stalo neoddeliteľnou súčasťou oslavy Dňa detí v Trnave, spolupracujú Mesto Trnava, Mestská rada mládeže a mnoho trnavských neziskových organizácií pracujúcich s deťmi a mládežou.
Každé zo združení bude prezentovať prostredníctvom pripravených hier, súťaží a propagačných materiálov svoje celoročné aktivity. Zároveň poinformujú o pripravovaných táboroch a výletoch, ktoré sa budú organizovať počas letných prázdnin pre deti podľa vekových kategórií.
Deti a mládež budú môcť zakúsiť kamarátsku atmosféru podujatia, ktorú vytvárajú starostliví animátori, zahrať sa rôzne hry a súťaže. Budú mať jedinečnú príležitosť prihlásiť sa do jednotlivých združení – či už ako členovia, účastníci programov, výletov a iných aktivít, ale aj ako dobrovoľníci.
Svoj stánok pripravíme aj my skauti a srdečne vás k nemu pozývame! 😉

Stretnutie vĺčat a vydier
2015-05-30 14:00 - 16:00 | Skautská klubovňa Fortuna, Františkánska 34, Trnava
Nazdar vĺčatá a vydry.

Stretneme sa už túto sobotu 30.05.2015 v klubovni na Františkánskej v Trnave. Tentokrát to bude poobede od 14:00h do 16:00h. Povinná výbava pre všetkých – drobné občerstvenie a pitie, oblečenie adekvátne počasiu a hlavne skautské tričká. Výbava pre vĺčatá – labka, zápisník, pero, uzlovačka. Výbava pre vydry – čelenka, náhrdelník s pazúrmi a zápisník s perom.

Tešíme sa na Vás Akela, Múdry Dub, Baghíra, Kaa, Balú.

Deň rodiny 2015
2015-05-23 15:00 - 18:00
Deň rodiny sa v Trnave organizuje už šiesty rok. Tento rok oslavy DŇA RODINY vyvrcholia 23. mája 2015. Začíname sv. omšou v Kostole Najsvätejšej Trojice (Jezuiti) o 15:00 h. a pokračujeme zábavným programom v Mariánskej sále a na nádvorí o 16:00 h. Podujatie je vyjadrením podpory a oslavou prirodzenej rodiny založenej na manželstve jedného muža a jednej ženy, ktorí s láskou prijímajú deti ako dar. Organizátorom podujatia je Centrum pomoci pre rodinu (Štefánikova 46, 917 01 Trnava). Program Dňa rodiny nájdete na www.denrodiny.sk.
Svoj stánok budeme mať na podujatí aj my skauti, príďte sa s deťmi zahrať a zasúťažiť si 😉

Stretnutie svorky vĺčat a vydrieho brlohu
2015-05-16 09:00 - 11:00 | Skautská klubovňa Fortuna, Františkánska 34, Trnava
Zdravím Vás vydry a vĺčatá.
Najbližšie sa stretneme už túto sobotu, teda 16. 05. 2015 od 09:00h do 11:00h, v klubovni na Františkánskej v Trnave. Prineste si so sebou malé občerstvenie. Okrem toho si vĺčatá prinesú uzlovačku, „labku“, zápisník a pero a hlavne nezabudnite splniť úlohu o krste, ktorú ste dostali!!!
Vydry nezabudnite čelenku, svoj náhrdelník s pazúrmi a zápisník s perom.
Tešíme sa na Vás tentokrát v zložení Akela a Múdry Dub.

Stretnutie vydier a vĺčat
2015-05-02 09:00 - 11:00 | Skautská klubovňa Fortuna, Františkánska 34, Trnava
Zdravím Vás vydry a vĺčatá.
Najbližšie sa stretneme už túto sobotu, teda 02. 05. 2015 od 09:00h do 11:00h v klubovni na Františkánskej v Trnave. Prineste si so sebou malé občerstvenie. Okrem toho vĺčatá si prinesú uzlovačku, „labku“, zápisník a pero!!! Vydry samozrejme nesmú zabudnúť čelenku, zápisník a svoj náhrdelník s pazúrmi.
Tešíme sa na Vás Akela, Baghíra, Kaa, Balú, Rikki-tikki-tavi a Múdry Dub.

Výlet k rotunde Jurko
2015-04-26 13:00 - 19:00 | Nitrianska Blatnica, 95605, Slovakia (Slovak Republic)
Výlet pre roverov a strážkyne, do Nitrianskej Blatnice, náučným chodníkom ku rotunde sv. Juraja, ktorá je v miestnych lesoch (časť Považského Inovca zvaná Krahulčie vrchy).
Stránka o rotunde Jurko
Je to pozoruhodné miesto s históriou spätou s Veľkou Moravou. Hm a kto má meniny 24.4? 😉

Stretnutie svorky vĺčat a vydrieho brlohu
2015-04-18 09:00 - 11:00 | Skautská klubovňa Fortuna, Františkánska 34, Trnava
Zdravím Vás vydry a vĺčatá.
Najbližšie sa stretneme už túto sobotu teda 18. 04. 2015 od 09:00h do 11:00h v klubovni na Františkánskej v Trnave. Prineste si so sebou malé občerstvenie. Okrem toho vĺčatá si prinesú uzlovačku, „labku“, zápisník a pero. Vydry samozrejme nesmú zabudnúť čelenku a svoj náhrdelník s pazúrmi.
Tešíme sa na Vás Akela, Baghíra, Kaa, Balú a Múdry Dub.

Roverská úderka na beh Devín - Bratislava
2015-04-12
Chystáme sa zviesť priateľský súboj s roverským klanom z Bratislavy o kvalitný čas na tomto 68. ročníku národného behu. Hodená rukavica preletela päťdesiat kilometrov k nám do Trnavy. Či máme alebo nemáme kondičku, nuž dvíhame ju 😉
Trnavaaa, do tehooo!
Oficiálna stránka behu Devín – Bratislava
Keby sa ktosi nachutil a chcel vyskúšať tiež, môžete nám aj napísať.

Vydry a Vĺčatá túto (Bielu) Sobotu
2015-04-04 09:00 - 10:30 | Skautská klubovňa Fortuna, Františkánska 34, Trnava
Zdravím Vás vydry a vĺčatá,
najbližšie nám stretnutie svorky vĺčat a vydrieho brlohu vychádza na veľký kresťanský sviatok (Biela Sobota), a tak bude vyzerať aj naše stretko. Čaká nás úloha, rovnako dôležitá ako roznášanie Betlehemského svetla. Pýtate sa aká? Nechajte sa prekvapiť :))). Začneme 04. 04. 2015 o 09:00h a tentoraz budeme len do 10:30h. Na stretnutie si netreba nič nosiť a nezabudnite prísť vo svojich nových tričkách! Vĺčatá samozrejme aj s nášivkami vlkov vo farbe svojej šestky.

tešíme sa na Vás už túto (Bielu) Sobotu – Akela, Múdry Dub, Baghíra, Balú, Kaa :)))

Vydry a vĺčatá - sobotný Veľký lov!
2015-03-21 08:45 - 17:00 | Dobrá Voda, Dobrá Voda, 91954, Slovakia (Slovak Republic)
Nazdar vĺčatá a vydry, už túto sobotu teda 21. 03. 2015 sa spolu vydáme na Veľký lov!
Kedy sa stretneme a kamže sa to vlastne chystáme:
Stretneme sa o 08:45h v Trnave na ul. J. Hlubíka pri kostole (na Kopánke) odtiaľ spolu vyrazíme do obce Dobrá Voda. Doprava bude autami.
Povinná výbava:
Oblečenie adekvátne počasiu (pre každý prípad aj nepremokavé zvršky), pevnú obuv, jedlo a pitie na celodenný výlet (cez obed budeme opekať, takže aj niečo na opekanie), lovecký zápisník a pero, uzlovačku, dobré hlasivky a dobrú náladu 🙂
Vydry majú v povinnej výbave aj svoju indiánsku čelenku a luk, náhrdelník s pazúrmi.
Predpokladaný návrat:
Z Veľkého lovu sa vrátime medzi 16:00h – 17:00h.
Pre rodičov:
Toto pozvanie platí aj pre otcov vĺčat a vydier, ktorý majú chuť vyraziť so svojimi synmi na Veľký lov.
Veľmi sa na Vás tešíme, Akela, Baghíra, Múdry dub, Kaa a Balú

Vydry a vĺčatá - piata stretávka
2015-03-07 09:00 - 11:00 | Skautská klubovňa Fortuna, Františkánska 34, Trnava

Vydry a vĺčatá - štvrtá stretávka
2015-02-21 09:00 - 11:00 | Skautská klubovňa Fortuna, Františkánska 34, Trnava

Zborová skautská omša
2015-02-15 10:45 - 12:00 | Kostol Najsvätejšej Trojice, Štefánikova, Trnava, 917 01, Slovakia (Slovak Republic)
Zboráci, milí rodičia a všetci priatelia a podporovatelia skautingu,
veľa ľudí si pod slovom „skaut“ predstaví ufúľaného chlapca v rovnošate, ktorý sa rád učí niečo nové, miluje prírodu a dobrodružstvo. Skauting má však aj ďalší rozmer a to duchovný. Kresťanstvo je zároveň aj jedným z hlavných pilierov Federácie skautov Európy.
Preto sme sa v zbore Jána Pavla II. v Trnave rozhodli, že chceme spoločne duchovne čerpať ako skautská rodina. Našim prvým krôčikom v tomto smere bude zborová skautská omša, a to 15.02.2015 o 11:00 v Kostole Najsvätejšej Trojice (u Jezuitov), na ktorú Vás všetkých srdečne pozývame 🙂
Martin Siska
vedúci oddielu skautov
PS: Odporúčaný čas príchodu pre rodičov s deťmi je o 10:45. Prídite prosím do predných lavíc – deti aj rodičia. Budeme tam pospolu ako skautský zbor a aj týmto spôsobom chceme vytvárať jedno spoločenstvo 😉

Vydry a Vĺčatá - tretia stretávka
2015-02-07 09:00 - 11:00 | Skautská klubovňa Fortuna, Františkánska 34, Trnava
Tešíme sa na vás!

Ďalšie stretnutie Vydrieho brlohu a Svorky vĺčat
2015-01-24 09:00 - 11:00 | Skautská klubovňa Fortuna, Františkánska 34, Trnava
Čo nás čaká?
Vydry – veľa zábavy a hier, zaujímavý kvíz, začneme s budovaním brlohu, 2. časť večerníčka o Vydrýskovi a všeličo iné… 😉
Vĺčatá – čaká nás ďalšia časť príbehu o vlčej svorke z Knihy Džunglí, vyskúšame jednu skautskú techniku, opäť dáme rôzne hry a budete musieť využiť aj svoje schopnosti… 🙂
Tešíme sa na vás Akela Erik, Baghíra Vojto a Veľká vydra Ľuboš

Roverská výprava na Babiu Góru
2015-01-16 16:00 - 2015-01-17 23:00 | Babia hora, Babia Góra National Park, Poland
Od pokusu z decembra 2011 nám ostali s touto horou nevybavené účty… teda tentokrát … ;-<

Prvá oddielovka pre vydry a vĺčatá
2015-01-10 09:00 - 11:30 | Skautská klubovňa Fortuna, Františkánska 34, Trnava
Ahojte rodičia, vydry a vĺčatá! 😉
Je tu január 2015, a to je … áno, konečne … štart pravidelnej činnosti vydier a vĺčat.
Počasie nám na plánovanú výpravu do zimnej prírody nevychádza (v sobotu 10. januára) – má byť až +12 stupňov a daždivo, tak sme zvolili že využijeme našu klubovňu na ul. Františkánskej v Trnave. Stretneme sa tam o 09:00h a končiť budeme o 11:30h. Prosím príďte načas (môžte aj trochu skôr, budem Vás čakať pri bráne :). Nezabudnite si so sebou priniesť handrové gule a zápisník a niečo na pitie.
Stretnutia vydrieho brlohu a svorky vĺčat budú následne v dvojtýždňových intervaloch, teda napríklad ďalšie po 10. januári bude v sobotu 24. januára. Spoločne si dohodneme vyhovujúci čas stretnutí.
Akela Erik a Baghíra Vojto

Beh Jána Pavla II.
2014-12-04 19:00 - 22:00
Ako najlepšie osláviť nedávnu voľbu JPII za patróna nášho zboru?
No po skautsky 😉 pohybom, športom s kamošmi … a trošku sa o ňom aj viac dozvedieť.
Roveri prišli s nápadom odpáliť to večerným „behom Jána Pavla II“.
Kto môže prísť? Voláme úpécéčkárov, kamošov … a .. pozvaní sú všetci (mladší aj starší), ktorí si radi zašportujú a behom by chceli vzdať hold tomuto velikánovi dejín.
Ako to bude vyzerať?
pred 19:00 je možnosť prezliecť sa v „starom UPeCe“ (v budove za rektorátom Trnavskej univerzity) na Hornopotočnej 23. Bude tam otvorené od 18:30.
19:00 zraz pri soche JPII pred Univerzitným kostolom a naladenie sa = Feri (Fedorišin) povie pár slov o JPII
19:05 vyštartujeme na spoločný beh (pre radosť, bez pretekov). Dĺžka trasy bude približne 5 km s návratom na miesto štartu.
Po návrate sa môžeme zohriať šálkou čaju v „starom UPeCe“.
Na záver (približne o 20:30) sa bude premietať životopisný film o JPII.
Príď sa s nami nabiť novou energiou! 😉

Brigáda v skautskej klubovni
2014-11-08 | Skautská klubovňa Fortuna, Františkánska 34, Trnava
Zdravíme rodičov!
Skvelá správa – máme potvrdenú klubovňu pre vydry a vĺčatá.
Po dohovore s komunitou jezuitov môžeme rozšíriť naše pôsobenie v priestoroch bývalej Fortuny. Teda povedľa doterajšej skautskej klubovne máme k dispozícii ďalšie dve samostatné miestnosti pre klubovne a velikánsku miestnosť pre hry.
Tieto priestory boli istý čas nevyužívané. Bolo by potrebné ich povylepšovať. Najmä vylíčiť niektoré steny, sprevádzkovať vetrací systém, WC, poupratovať.
Preto pozývame vás-nás tatinov na spoločnú brigádu, s obedom, dobrou náladou a prácou pre naše detváky 😉
Bližšie informácie doplníme mailom.
Erik a Vojto

Prvý výlet pre vydry a vĺčatá
2014-10-18 08:30 - 16:00 | lúka Vlčiareň nad Smolenicami, Smolenice, Slovakia (Slovak Republic)
Ahojte rodičia! Aj samotné vydry a vĺčatá 😉
Vyrážame von, za prvým dobrodružstvom – na prvú výpravu!
A kam sa vlastne pôjde?
Našim cieľom bude lúka Vlčiareň, ktorá sa nachádza v Malých Karpatoch nad Smolenicami.
Kedy sa stretneme?
Stretneme sa o 08:30h na autobusovej stanici – teda pôjdeme autobusom :))
Kedy sa vrátime?
Predpokladaný návrat je okolo 16:00h.
Čo si vziať so sebou?
– oblečenie primerané počasiu (pre istotu aj pršiplášť)
– pevnú obuv (podľa možností nepremokavú)
– dostatočné množstvo tekutín na pitie
– jedlo + niečo na opekanie (obedovať budeme pri ohníku na lúke)
– dobrú náladu a chuť naučiť sa niečo nové o prírode a spoznať nových kamarátov
– drobné na cestovné autobusom
a lovecký zápisník ku ktorému dostanete bližšie inštrukcie mailom (aby ste si mali kam zapísať čo sa vám páčilo)

Mokrý variant (za naozaj zlého počasia) sa bude konať v skautskej klubovni na Františkánskej 34 v Trnave a bude trvať asi do 14:00h.
PS.: Pre rodičov – prosím o skoré potvrdenie účasti detí a zároveň – tatinovia, ak by mal niektorý z Vás čas a chuť sa pridať – vybehnúť s nami do prírody (potrebujeme aspoň troch, štyroch) tak ste vítaní.
Pozdravuje Vás Akela Erik

Výprava roverov na Tematín
2014-10-03 16:00 - 2014-10-04 18:00 | Hrad Tematín, 91633, Slovakia (Slovak Republic)
Bližšie info cez email.

Otvorenie skautského roka 2014/15
2014-09-21 11:00 - 17:00 | lúka Vlčiareň nad Smolenicami, Smolenice, Slovakia (Slovak Republic)
nazdar nováčikovia vydier a vĺčat, skauti, strážkyne a roveri!
milí rodičia!
Srdečne vás pozývame na otvorenie nového skautského roka.
Čo zažijeme?
11,00 detská-skautská sv. omša (v jezuitskom kostole v Trnave)
12,00 individuálny presun do Smoleníc ku Obecnému úradu a po modrej značke (40 minút) romantickým údolím Hlboča na lúku Vlčiareň (viď mapa)
13,00 – 13,30 zraz na Vlčiarni. Spoločný obed – z dobrôt, čo si prinesieme (koláčiky, špekačky, slaninku na opekanie, mäsko, šalát..)
14,30 nástup, skautské bany, veľká dobrodružná hra pre väčších aj menších, pozývame aj rodičov zabaviť sa 😉
17,00 (orientačne) ukončenie
Tešíme sa na vás,
Martuška
PS: V prípade zlého počasia (“mokrý variant”) budeme po sv. omši pokračovať v skautskej klubovni na Františkánskej 34.
PS2: Malé prieskumné mužstvo sa v priebehu týždňa vydalo obzrieť lúku Vlčiareň a prinieslo niekoľko fotiek s popisom cesty (popisok po nadídení myšou alebo zväčšení kliknutím):

Informačno - zoznamovacia opekačka pre rodičov
2014-09-07 16:00 - 18:00 | Katarínka, Katarínka, Dechtice, 919 53, Slovakia (Slovak Republic)
Viacerí rodičia sa pýtajú na možnosti zapojenia ich detí vo veku 6-11 rokov do skautingu.
Preto sme sa rozhodli zorganizovať malú opekačku, kde to plánujeme všetko s Vami – rodičmi – spoločne prebrať.
Bude to na Katarínke. V prípade zlého počasia („mokrý variant“) sa stretneme v skautskej klubovni na Františkánskej 34.
Chceli by ste aj Vy nájsť pre svoje deti pravidelnú aktivitu pre ich všestranný rozvoj a možno aj sami „byť pri tom“?
Príďte, srdečne Vás pozývame! 😉
Erik a Vojto
PS: Zoberte so sebou aj svoje deti – naši skauti prichystajú pre nich program.

Medzinárodný tábor „Eurojam 2014“
2014-07-30 - 2014-08-12
„Tábor táborov“ pre skautov, konaný raz za 10 rokov – Eurojam – bude už toto leto! Od 3. do 10. augusta pri dedine Saint-Evroult-Notre-Dame-du-Bois, Francúzsko. Bude to neuveriteľné dobrodružstvo!
Slovenské autobusy vyrážajú na Eurojam už 30. júla, aby sme si stihli postaviť tábor a prezrieť miesto, kde sa budú uskutočňovať skautské hry!
Podrobné informácie (webstránka)

Záver skautského roka 2013/14
2014-06-29 15:00 - 19:00
Pozývame všetky skautské jednotky, spolu s rodičmi a súrodencami na túto tradičnú spoločnú stretávku ašpirujúceho zboru Trnava a zborov Ivánka pri Dunaji a Bratislava!
Ukončenie skautského roka začneme sv. omšou o 15 hod. v kostole v Rači, budeme pokračovať programom pre deti a rodičov vo farskej záhrade.
Navrhovaný spôsob dopravy:
vlakom 14:12 z Trnavy – príchod do Rače 14:49
späť vlakom 19:10 z Rače – príchod do Trnavy 19:47
Bližšie informácie:
– rodičia sa môžu zapojiť do súťaže vo varení gulášu
– každá jednotka prinesie plagát, kde bude zobrazený ich skautský rok (foto, príbeh, kresby, …)
Tešíme sa na toto milé stretnutie!

Národná púť roverov - Litmanová
2014-06-20 17:00 - 2014-06-22 13:00 | Litmanová, Litmanová, Slovakia (Slovak Republic)
Rover,
pozývam Ťa na púť Roverov, ktorá sa uskutoční tradične v Litmanovej aj tento rok. Na Tvojej ceste muža potrebuješ čas, kedy sa zastavíš, stíšiš sa a necháš prehovoriť Najvyššieho, aby si zistil kde sa nachádzaš a kde vo svojom živote smeruješ. Pridaj sa aj Ty k spoločenstvu Tvojich bratov Roverov a príď so svojím klanom načerpať posilu pre tvoju službu blížnemu a zažiť nezabudnuteľné chvíle spoločenstva v krásnej prírode v Pieninách.
Patrik Beluš
Národný komisár pre Roverov

Podrobné informácie (pdf)

Víkendovka „Svätý Juraj 2014“
2014-04-25 18:00 - 2014-04-27 12:00
Skauti, zvládnete túto skúšku ? Chystáte sa na Eurojam… ste zodpovedne pripravení na tento „tábor táborov“ ? Na Svätom Jurajovi uvidíme!
Podrobné informácie
